戊子正月六日雷雨感歎示壽仁子
作者：楊萬里
朝代：宋

paragraphs: 今晨忽雷雨，天地又發春。
草木閟紅綠，生意察已欣。
蟄蟲且徐動，餘寒未全仁。
先生起裹頭，三歎一再顰。
春風吹萬物，不吹先生貧。
靖怨一束書，只博兩袴塵。
自倚文字工，竟取造物嗔。
小兒在傍笑，笑我浪苦辛。
去年作客子，椒柏羨主人。
在家不差勝，更用愁此身。
先生亦一莞，我不如兒真。
爲我滿眼酤，不問醨與醇。
杖頭日百錢，無錢借諸隣。
不然衣可典，及此花柳新。